
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	2 martie 2015

	Nr.
	4c-7/602 


R A P O R T

asupra proiectului de Lege pentru modificarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 596/2014 din 19 decembrie 2014, cu dezbaterea pe fond, în procedură de urgenţă, a proiectului de Lege pentru modificarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1249/05.11.2014)

· avizul favorabil al Comisiei pentru buget, finanţe şi bănci (nr.4c-2/696/17.02.2015)

· avizul favorabil al Comisiei juridice, de disciplină şi imunităţi (nr.4c-11/1287/10.02.2015)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-5/710/04.02.2015).
Proiectul de lege are ca obiect de reglementare modificarea Decretului-lege nr.118/1990, republicat, cu completările ulterioare, în sensul majorării cuantumului indemnizaţiilor compensatorii ce revin deţinuţilor politici din închisorile comuniste, persoanelor persecutate politic sau celor deportate.

Comisia propune Plenului Camerei Deputaţilor adoptarea proiectului de lege întrucât măsurile reparatorii cu caracter pecuniar semnifică şi o recunoaştere a eroismului, demnităţii şi curajului patriotic de care au dat dovadă cei care s-au opus dictaturii comuniste.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 24 februarie 2015 au participat, în conformitate cu prevederile art.55 din Regulamentul Camerei Deputaţilor:

· Doamna Rovana Plumb – ministru - Ministerul Muncii, Familiei, Protecţiei Sociale şi Persoanelor Vâstnice; 
· Domnul  Octav Bjoza – preşedinte – Asociaţia Foştilor Deţinuţi Politici – Filiala Braşov; 

· Doamna Ileana Mateescu – vicepreşedinte - – Asociaţia Foştilor Deţinuţi Politici – Filiala Mehedinţi;
· Doamna Cornelia Fetea – preşedinte – Asociaţia Foştilor Deţinuţi Politici – Filiala Caraş Severin;
· Domnul Petrică Panduru – preşedinte – Asociaţia Foştilor Deţinuţi Politici – Filiala Bucureşti.
La lucrările comisiei şi-au înregistrat prezenţa 24 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi (12 voturi pentru şi 5 abţineri).

Proiectul de lege a fost adoptat de Senat în şedinţa din 15 decembrie 2015.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma finalizării dezbaterilor, Comisia propune plenului Camerei Deputaţilor adoptarea proiectului de lege cu amendamente, redate în anexa care face parte din prezentul raport. 




PREŞEDINTE,





SECRETAR,




Adrian Solomon





Mihăiţă Găină

Întocmit,

Consilier parlamentar Sorina Szabo

ANEXA
Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text iniţial

Decretul-lege nr.118/1990
	Text adoptat de Senat
	Text propus de Comisie

(autorul amendamentului)
	Motivare

amendamente

	1.
	
	Titlul Legii
Lege pentru modificarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri

	Nemodificat
	

	2.
	
	Articol unic – Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicată în Monitorul Oficial al României, Partea I, nr. 631 din 23 septembrie 2009, cu completările ulterioare, se modifică după cum urmează:

	Art.I. – Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat în Monitorul Oficial al României, Partea I, nr. 631 din 23 septembrie 2009, cu completările ulterioare, se modifică după cum urmează:

Autori: membrii comisiei 


	Pentru respectarea normelor de tehnică legislativă.

	3.
	Art. 4 - (1) Persoanele care s-au aflat în situaţiile prevăzute la art. 1 alin. (1) lit. a), b) şi e) şi alin. (2) au dreptul la o indemnizaţie lunară de 200 lei pentru fiecare an de detenţie, strămutare în alte localităţi, deportare în străinătate sau prizonierat, indiferent dacă sunt sau nu sunt pensionate.

(2) Persoanele care s-au aflat în una dintre situaţiile prevăzute la art. 1 alin. (1) lit. c) şi d) au dreptul la o indemnizaţie lunară de 100 lei pentru fiecare an de internare abuzivă în spitalele de psihiatrie sau de domiciliu obligatoriu, indiferent dacă sunt sau nu sunt pensionate.


	Art.4. - (1) Persoanele care s-au aflat în situaţiile prevăzute la art. 1 alin. (1) lit. a), b) şi e) şi alin. (2) au dreptul la o indemnizaţie lunară de 400 lei pentru fiecare an de detenţie, strămutare în alte localităţi, deportare în străinătate sau prizonierat, indiferent dacă sunt sau nu sunt pensionate.

(2) Persoanele care s-au aflat în una dintre situaţiile prevăzute la art. 1 alin. (1) lit. c) şi d) au dreptul la o indemnizaţie lunară de 200 lei pentru fiecare an de internare abuzivă în spitalele de psihiatrie sau de domiciliu obligatoriu, indiferent dacă sunt sau nu sunt pensionate.


	1. La articolul 4, alineatele (1) şi (2) se modifică şi vor avea următorul cuprins:

Nemodificat
	Pentru respectarea normelor de tehnică legislativă.

	4.
	Art. 5 - (1) Soţul (soţia) celui decedat, din categoria celor dispăruţi sau exterminaţi în timpul detenţiei, internaţi abuziv în spitale de psihiatrie, deportaţi, prizonieri sau cărora li s-a stabilit domiciliu obligatoriu, are dreptul la o indemnizaţie lunară de 200 lei neimpozabilă, dacă ulterior nu s-a recăsătorit.

……………………………………………………
(3) Această indemnizaţie se indexează prin hotărâre a Guvernului şi se poate cumula cu orice pensie.


	Art.5 - (1) Soţul (soţia) celui decedat, din categoria celor dispăruţi sau exterminaţi în timpul detenţiei, internaţi abuziv în spitale de psihiatrie, deportaţi, prizonieri sau cărora li s-a stabilit domiciliu obligatoriu, are dreptul la o indemnizaţie lunară de 400 lei neimpozabilă, dacă ulterior nu s-a recăsătorit.

……………………………………………………
(3) Această indemnizaţie se poate cumula cu orice pensie.


	2. La articolul 5, alineatele (1) şi (3) se modifică şi vor avea următorul cuprins:

Nemodificat
Nemodificat
	Pentru respectarea normelor de tehnică legislativă.

	5.
	
	
	Art. II - Prezenta lege intră în vigoare la data de 1 iulie 2015.

Autori: membrii comisiei 
	În vederea asigurării sumelor necesare aplicării măsurilor propuse.

